ประกาศคณะกรรมการกํากับตลาดทุนที่ ทจ. 20/2561เรื่อง หลักเกณฑ์ เงื่อนไข และวิธีการรายงานการเปิดเผยข้อมูลของกองทุนรวมและทรัสต์ที่มีการลงทุนในอสังหาริมทรัพย์หรือโครงสร้างพื้นฐาน\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 56 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไปข้อ ๒ ให้ยกเลิก(1) ประกาศคณะกรรมการกํากับตลาดทุน ที่ ทจ. 51/2555 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของทรัสต์เพื่อการลงทุนในอสังหาริมทรัพย์ ลงวันที่ 21 พฤศจิกายน พ.ศ. 2555(2) ประกาศคณะกรรมการกํากับตลาดทุน ที่ ทจ. 26/2557 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของทรัสต์เพื่อการลงทุนในอสังหาริมทรัพย์ (ฉบับที่ 2) ลงวันที่ 20 สิงหาคม พ.ศ. 2557(3) ประกาศคณะกรรมการกํากับตลาดทุน ที่ ทจ. 19/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของทรัสต์เพื่อการลงทุนในอสังหาริมทรัพย์ (ฉบับที่ 3) ลงวันที่ 27 เมษายน พ.ศ. 2558(4) ประกาศคณะกรรมการกํากับตลาดทุน ที่ ทจ. 86/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของทรัสต์เพื่อการลงทุนในอสังหาริมทรัพย์ (ฉบับที่ 4) ลงวันที่ 2 ธันวาคม พ.ศ. 2558(5) ประกาศคณะกรรมการกํากับตลาดทุน ที่ ทจ. 7/2559 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของทรัสต์เพื่อการลงทุนในอสังหาริมทรัพย์ (ฉบับที่ 5) ลงวันที่ 30 มีนาคม พ.ศ. 2559ข้อ ๓ ในประกาศนี้ ให้นําบทนิยามที่กําหนดไว้ในประกาศดังต่อไปนี้มาใช้ตามประเภทของตราสาร เว้นแต่จะกําหนดไว้เป็นการเฉพาะเป็นประการอื่น(1) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภท ในส่วนที่เกี่ยวกับทรัสต์ซึ่งมีหน้าที่ตามประกาศนี้เนื่องจากการออกและเสนอขายตราสารหนี้(2) ประกาศคณะกรรมการกํากับตลาดทุนและประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการจัดตั้งและการจัดการกองทุนรวมอสังหาริมทรัพย์ ในส่วนที่เกี่ยวกับกองทุนรวมอสังหาริมทรัพย์ซึ่งมีหน้าที่ตามประกาศนี้เนื่องจากการออกและเสนอขายหน่วยลงทุน(3) ประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ในส่วนที่เกี่ยวกับกองทุนรวมโครงสร้างพื้นฐานซึ่งมีหน้าที่ตามประกาศนี้เนื่องจากการออกและเสนอขายหน่วยลงทุน(4) ประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ในส่วนที่เกี่ยวกับทรัสต์เพื่อการลงทุนในอสังหาริมทรัพย์ซึ่งมีหน้าที่ตามประกาศนี้เนื่องจากการออกและเสนอขายหน่วยทรัสต์(5) ประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน ในส่วนที่เกี่ยวกับทรัสต์เพื่อการลงทุนในโครงสร้างพื้นฐานซึ่งมีหน้าที่ตามประกาศนี้เนื่องจากการออกและเสนอขายหน่วยทรัสต์ข้อ ๔ ให้มีบทนิยามเพิ่มเติมดังต่อไปนี้"กองทุนรวม" หมายความว่า กองทุนรวมอสังหาริมทรัพย์และกองทุนรวมโครงสร้างพื้นฐาน"กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 แต่มิให้หมายความรวมถึงกองทุนรวมอสังหาริมทรัพย์พิเศษ"กองทุนรวมอสังหาริมทรัพย์พิเศษ" หมายความว่า กองทุนรวมดังต่อไปนี้(1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน(2) กองทุนรวมเพื่อแก้ไขปัญหาในระบบสถาบันการเงิน(3) กองทุนรวมอสังหาริมทรัพย์และสิทธิเรียกร้อง"กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535"ทรัสต์" หมายความว่า ทรัสต์เพื่อการลงทุนในอสังหาริมทรัพย์และทรัสต์เพื่อการลงทุนในโครงสร้างพื้นฐาน "ทรัสต์เพื่อการลงทุนในอสังหาริมทรัพย์" หมายความว่า ทรัสต์เพื่อการลงทุนในอสังหาริมทรัพย์ที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550"ทรัสต์เพื่อการลงทุนในโครงสร้างพื้นฐาน" หมายความว่า ทรัสต์เพื่อการลงทุนในโครงสร้างพื้นฐานที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"หน่วย" หมายความว่า หน่วยลงทุนของกองทุนรวม หรือหน่วยทรัสต์ของทรัสต์ แล้วแต่กรณี"ผู้สอบบัญชี" หมายความว่า ผู้สอบบัญชีที่ได้รับความเห็นชอบจากสํานักงาน"ผู้จัดการกองทรัสต์" หมายความว่า บุคคลที่ทําหน้าที่เป็นผู้จัดการกองทรัสต์ตามสัญญาก่อตั้งทรัสต์"ทรัพย์สินหลัก" หมายความว่า ทรัพย์สินดังต่อไปนี้(1) กรณีกองทุนรวมอสังหาริมทรัพย์ ได้แก่ อสังหาริมทรัพย์ที่กองทุนรวมอสังหาริมทรัพย์ได้มาซึ่งกรรมสิทธิ สิทธิการเช่า สิทธิเก็บกิน หรือสิทธิเหนือพื้นดิน(2) กรณีทรัสต์เพื่อการลงทุนในอสังหาริมทรัพย์ ได้แก่ อสังหาริมทรัพย์ที่ทรัสต์เพื่อการลงทุนในอสังหาริมทรัพย์ได้มาซึ่งกรรมสิทธิหรือสิทธิการเช่า (3) กรณีกองทุนรวมโครงสร้างพื้นฐานหรือทรัสต์เพื่อการลงทุนในโครงสร้างพื้นฐาน ได้แก่ ทรัพย์สินกิจการโครงสร้างพื้นฐานตามที่กําหนดในประกาศคณะกรรมการกํากับตลาดทุนเกี่ยวกับการจัดตั้งและจัดการกองทุนรวมโครงสร้างพื้นฐาน และประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน แล้วแต่กรณี"ผู้จัดการกองทุนรวม" หมายความว่า ผู้ที่ทําหน้าที่ตัดสินใจลงทุนหรือจําหน่ายไปซึ่งทรัพย์สินหลักของกองทุนรวม"ตลาดหลักทรัพย์" หมายความว่า ตลาดหลักทรัพย์แห่งประเทศไทย"ผู้ลงทุนรายใหญ่" หมายความว่า บุคคลที่มีลักษณะใดลักษณะหนึ่งดังต่อไปนี้(1) บุคคลที่ได้มาซึ่งหน่วยครั้งแรกเป็นมูลค่าไม่น้อยกว่าสิบล้านบาท (2) บุคคลตาม (1) ที่ได้หน่วยมาเพิ่มเติม โดยการได้มาซึ่งหน่วยเพิ่มเติมดังกล่าวเมื่อรวมกับหน่วยที่ถืออยู่แล้วคิดเป็นมูลค่ารวมกันทั้งสิ้นไม่น้อยกว่าสิบล้านบาทการคํานวณมูลค่าหน่วยตามวรรคหนึ่ง ให้เป็นไปตามมูลค่าการซื้อขายหน่วยในแต่ละครั้งคําว่า "ผู้บริหาร" "บริษัทใหญ่" "บริษัทย่อย" และ "บริษัทร่วม" ให้มีความหมายเช่นเดียวกับบทนิยามของคําดังกล่าวในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์ ข้อ ๕ ประกาศนี้ให้ใช้บังคับกับการจัดทําและเปิดเผยข้อมูลของกองทุนรวมและทรัสต์ดังต่อไปนี้(1) กองทุนรวมอสังหาริมทรัพย์(2) กองทุนรวมโครงสร้างพื้นฐาน(3) ทรัสต์เพื่อการลงทุนในอสังหาริมทรัพย์(4) ทรัสต์เพื่อการลงทุนในโครงสร้างพื้นฐานข้อ ๖ การจัดทําและเปิดเผยข้อมูลของกองทุนรวมและทรัสต์ตามประกาศนี้ ให้เป็นไปตามหลักเกณฑ์ดังต่อไปนี้(1) ผู้มีหน้าที่จัดทําและเปิดเผยข้อมูลของกองทุนรวมและทรัสต์ รวมทั้งประเภทข้อมูลและระยะเวลาในการจัดทําและเปิดเผยข้อมูลดังกล่าว ให้เป็นไปตามภาค 1(2) หลักเกณฑ์การจัดทําและเปิดเผยข้อมูลของกองทุนรวมและทรัสต์ ดังนี้ (ก) รายงานที่แสดงฐานะการเงินและผลการดําเนินงาน ให้เป็นไปตามภาค 2 (ข) รายงานที่แสดงมูลค่าทรัพย์สิน มูลค่าหน่วย และความคืบหน้าของการพัฒนาทรัพย์สินหลัก ให้เป็นไปตามภาค 3(3) การสิ้นสุดหน้าที่ตามประกาศนี้ ให้เป็นไปตามภาค 4(4) อํานาจของสํานักงานในการผ่อนผันหลักเกณฑ์ตามประกาศนี้ ให้เป็นไปตามภาค 5อื่นๆ ๑ ผู้มีหน้าที่ ประเภทข้อมูล ระยะเวลา \_\_\_\_\_\_\_\_\_\_\_\_\_\_\_\_ข้อ ๗ ให้กองทุนรวมโดยบริษัทจัดการ และทรัสต์โดยผู้จัดการกองทรัสต์ที่ได้รับมอบหมายหน้าที่จากทรัสตี จัดทําและเปิดเผยข้อมูลของกองทุนรวมและทรัสต์ดังต่อไปนี้ เว้นแต่มีเหตุที่ทําให้สิ้นสุดหน้าที่ตามที่กําหนดในภาค 4 (1) รายงานที่แสดงฐานะการเงินและผลการดําเนินงาน ซึ่งได้แก่ ประเภทข้อมูลดังนี้ (ก) งบการเงิน (ข) การวิเคราะห์และคําอธิบายระหว่างกาลของฝ่ายจัดการ (Interim Management Discussion and Analysis) (ค) รายงานประจําปี (ง) แบบแสดงรายการข้อมูลประจําปี(2) รายงานที่แสดงมูลค่าทรัพย์สิน มูลค่าหน่วย และความคืบหน้าของการพัฒนาทรัพย์สินหลัก ซึ่งได้แก่ ประเภทข้อมูลดังนี้ (ก) มูลค่าทรัพย์สินรวม มูลค่าทรัพย์สินสุทธิ และมูลค่าหน่วย (ข) รายงานความคืบหน้าของการพัฒนาทรัพย์สินหลัก ในกรณีที่กองทุนรวมหรือทรัสต์เข้าลงทุนในทรัพย์สินหลักขณะที่ยังไม่แล้วเสร็จ ข้อ ๘ การจัดทําและเปิดเผยข้อมูลตามข้อ 7 ให้เป็นไปตามหลักเกณฑ์ ระยะเวลา และเงื่อนไขดังต่อไปนี้(1) รายงานที่แสดงฐานะการเงินและผลการดําเนินงานตามข้อ 7(1) ให้จัดทําและส่งต่อสํานักงาน โดยในกรณีที่เป็นข้อมูลตามข้อ 7(1) (ค) นอกจากการจัดทําและส่งข้อมูลต่อสํานักงานแล้ว ให้ส่งข้อมูลดังกล่าวไปยังผู้ถือหน่วยด้วย ทั้งนี้ ตามหลักเกณฑ์ที่กําหนดในภาค 2 และตามระยะเวลาและเงื่อนไขที่กําหนดในข้อ 17 และตารางท้ายประกาศนี้ (2) รายงานที่แสดงมูลค่าทรัพย์สิน มูลค่าหน่วย และความคืบหน้าของการพัฒนาทรัพย์สินหลักตามข้อ 7(2) ให้จัดทําและส่งต่อสํานักงาน โดยในกรณีที่เป็นข้อมูลตามข้อ 7(2) (ก) นอกจากการจัดทําและส่งข้อมูลต่อสํานักงานแล้ว ให้เปิดเผยต่อผู้ลงทุนด้วย ทั้งนี้ ตามหลักเกณฑ์และระยะเวลาที่กําหนดในภาค 3ข้อ ๙ ให้หน้าที่การจัดทําและส่งข้อมูลตามข้อ 7 เริ่มเมื่อมีการจดทะเบียนกองทรัพย์สินเป็นกองทุนรวมแล้ว หรือมีการก่อตั้งทรัสต์แล้ว แล้วแต่กรณีข้อ ๑๐ ราคาประเมินของทรัพย์สินที่เปิดเผยหรือใช้ในการจัดทํารายงานตามข้อ 7 ต้องกระทําโดยผู้ประเมินมูลค่าทรัพย์สินที่เป็นไปตามหลักเกณฑ์ในประกาศคณะกรรมการกํากับตลาดทุนหรือประกาศสํานักงานคณะกรรมการกํากับหลักทรัพย์และตลาดหลักทรัพย์ แล้วแต่กรณี ที่กําหนดหลักเกณฑ์เกี่ยวกับการประเมินมูลค่าทรัพย์สินของกองทุนรวมหรือทรัสต์ อื่นๆ ๒ รายงานที่แสดงฐานะการเงินและผลการดําเนินงาน ของกองทุนรวมและทรัสต์ \_\_\_\_\_\_\_\_\_\_\_\_\_\_\_\_หมวด ๑ หมวด 1 หลักเกณฑ์การจัดทํางบการเงินและเอกสารประกอบ \_\_\_\_\_\_\_\_\_\_\_\_\_\_\_\_ข้อ ๑๑ งบการเงินรายไตรมาสและงบการเงินประจํารอบปีบัญชีของกองทุนรวมและทรัสต์ต้องผ่านการสอบทานหรือตรวจสอบ แล้วแต่กรณี จากผู้สอบบัญชีรายงานของผู้สอบบัญชีตามวรรคหนึ่งต้องไม่มีความหมายในลักษณะดังต่อไปนี้(1) การจัดทําและเปิดเผยข้อมูลในงบการเงินไม่เป็นไปตามมาตรฐานการรายงานทางการเงินที่ต้องใช้ในการจัดทํางบการเงินนั้น(2) ผู้สอบบัญชีถูกจํากัดขอบเขตการสอบทานหรือตรวจสอบ แล้วแต่กรณี โดยการกระทําหรือไม่กระทําของบุคคลดังนี้ (ก) ในกรณีของกองทุนรวม ได้แก่ บริษัทจัดการ กรรมการหรือผู้บริหารของบริษัทจัดการ และผู้จัดการกองทุนรวม (ข) ในกรณีของทรัสต์ ได้แก่ ผู้จัดการกองทรัสต์ และกรรมการหรือผู้บริหารของผู้จัดการกองทรัสต์ข้อ ๑๒ งบการเงินของกองทุนรวมและทรัสต์ต้องจัดทําตามมาตรฐานการรายงานทางการเงินของไทย และหลักเกณฑ์ที่กําหนดในข้อ 13 ข้อ 14 ข้อ 15 ข้อ 16 และข้อ 17ข้อ ๑๓ ในการจัดทํางบการเงินตามมาตรฐานการรายงานทางการเงินของไทย หากการจัดทําหรือการเปิดเผยข้อมูลในเรื่องใดไม่มีมาตรฐานการรายงานทางการเงินของไทยครอบคลุม ให้กองทุนรวมและทรัสต์ระบุในหมายเหตุประกอบงบการเงินเกี่ยวกับรายการนโยบายบัญชีที่ใช้ปฏิบัติสําหรับการบันทึกบัญชีรายการนั้น และคําอธิบายว่านโยบายบัญชีดังกล่าวเป็นไปตามมาตรฐานการรายงานทางการเงินใดข้อ ๑๔ รายการที่แสดงในงบการเงินรายไตรมาสของกองทุนรวมและทรัสต์ต้องมีรายการครบถ้วนในลักษณะเดียวกับงบการเงินประจํารอบปีบัญชีข้อ ๑๕ ในกรณีที่กองทุนรวมหรือทรัสต์มีบริษัทย่อย กองทุนรวมหรือทรัสต์ดังกล่าวต้องดําเนินการเพื่อให้บริษัทย่อยจัดทําข้อมูลทางการเงินและข้อมูลการเปิดเผยอื่นให้แก่กองทุนรวมหรือทรัสต์ แล้วแต่กรณี เพื่อให้กองทุนรวมหรือทรัสต์ดังกล่าวสามารถจัดทํางบการเงินรวมให้เป็นไปตามข้อกําหนดในหมวดนี้ ในกรณีมีเหตุตามที่กําหนดในมาตรฐานการรายงานทางการเงินเกี่ยวกับการจัดทํางบการเงินรวม หรือมีเหตุจําเป็นที่ทําให้กองทุนรวมหรือทรัสต์ไม่สามารถนําข้อมูลทางการเงินของบริษัทตามวรรคหนึ่งใดมารวมในงบการเงินรวม กองทุนรวมหรือทรัสต์ดังกล่าวต้องเปิดเผยเหตุผลและผลกระทบของการไม่นําข้อมูลทางการเงินของบริษัทนั้นมารวมไว้ในหมายเหตุประกอบงบการเงินรวมด้วยข้อ ๑๖ ให้กองทุนรวมและทรัสต์ส่งเอกสารดังต่อไปนี้ ต่อสํานักงานพร้อมกับการจัดส่งงบการเงิน(1) หนังสือรับรองงบการเงิน ซึ่งมีข้อมูลดังนี้ (ก) กรณีของทรัสต์เพื่อการลงทุนในอสังหาริมทรัพย์ ให้มีข้อมูลตามแบบ 56-REIT3 ท้ายประกาศนี้ (ข) กรณีอื่นนอกจาก (ก) ให้มีข้อมูลตามแบบ 56-REIT3 โดยอนุโลม(2) บทสรุปประเภทรายงานของผู้สอบบัญชีตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุนข้อ ๑๗ เมื่อปรากฏว่ารายได้หรือกําไรสุทธิตามงบการเงินงวดใดมีความแตกต่างจากงบการเงินในงวดเดียวกันของปีก่อนเกินกว่าร้อยละ 20 ให้กองทุนรวมหรือทรัสต์จัดทําการวิเคราะห์และคําอธิบายระหว่างกาลของฝ่ายจัดการ (Interim Management Discussion and Analysis) โดยอย่างน้อยให้แสดงถึงสาเหตุและปัจจัยสําคัญที่ทําให้เกิดความแตกต่าง รวมทั้งผลกระทบที่เกิดจากปัจจัยดังกล่าว และส่งต่อสํานักงานพร้อมกับการจัดส่งงบการเงินข้อ ๑๘ ให้กองทุนรวมและทรัสต์จัดให้มีการหมุนเวียนผู้สอบบัญชีตามหลักเกณฑ์ที่กําหนดในวรรคสอง ในกรณีที่ผู้สอบบัญชีรายเดิมปฏิบัติหน้าที่ตรวจสอบหรือสอบทาน และแสดงความเห็นต่องบการเงินของกองทุนรวมหรือทรัสต์ดังกล่าวมาแล้ว 5 รอบปีบัญชีติดต่อกันการหมุนเวียนผู้สอบบัญชีตามวรรคหนึ่ง ให้เป็นไปตามหลักเกณฑ์ดังต่อไปนี้(1) กองทุนรวมและทรัสต์สามารถแต่งตั้งผู้สอบบัญชีรายใหม่ที่สังกัดสํานักงานสอบบัญชีเดียวกับผู้สอบบัญชีรายเดิมได้(2) กองทุนรวมและทรัสต์จะแต่งตั้งผู้สอบบัญชีรายที่พ้นจากการปฏิบัติหน้าที่เนื่องจากการหมุนเวียนผู้สอบบัญชีเป็นผู้สอบบัญชีของกองทุนรวมและทรัสต์ได้เมื่อพ้นระยะเวลาอย่างน้อย 2 รอบปีบัญชีนับแต่วันที่ผู้สอบบัญชีรายดังกล่าวพ้นจากการปฏิบัติหน้าที่หมวด ๒ หลักเกณฑ์การจัดทํารายงานประจําปี\_\_\_\_\_\_\_\_\_\_\_\_\_\_\_\_ข้อ ๑๙ รายงานประจําปีต้องมีข้อมูลดังต่อไปนี้ เว้นแต่เป็นกรณีตามข้อ 20(1) กรณีของทรัสต์เพื่อการลงทุนในอสังหาริมทรัพย์ ต้องมีข้อมูลอย่างใดอย่างหนึ่งดังนี้ (ก) ข้อมูลตามแบบ 56-REIT1 ที่ยื่นต่อสํานักงานพร้อมแนบงบการเงินประจํารอบปีบัญชีนั้น (ข) ข้อมูลตามแบบ 56-REIT2 ท้ายประกาศนี้(2) กรณีอื่นนอกจาก (1) ให้มีข้อมูลตามแบบใดแบบหนึ่งที่กําหนดใน (1) โดยอนุโลมข้อ ๒๐ ในกรณีของกองทุนรวมโครงสร้างพื้นฐานหรือทรัสต์เพื่อการลงทุนในโครงสร้างพื้นฐานที่มีผู้ถือหน่วยทั้งหมดเป็นผู้ลงทุนรายใหญ่ รายงานประจําปีต้องมีข้อมูลเช่นเดียวกับข้อมูลในแบบแสดงรายการข้อมูลประจําปีที่ยื่นต่อสํานักงานพร้อมแนบงบการเงินประจํารอบปีบัญชีนั้นหมวด ๓ หลักเกณฑ์การจัดทําแบบแสดงรายการข้อมูลประจําปี \_\_\_\_\_\_\_\_\_\_\_\_\_\_\_\_ ข้อ ๒๑ แบบแสดงรายการข้อมูลประจําปีของกองทุนรวมและทรัสต์ต้องมีข้อมูลอย่างน้อยตามหลักเกณฑ์ดังต่อไปนี้(1) กรณีของทรัสต์เพื่อการลงทุนในอสังหาริมทรัพย์ ต้องมีข้อมูลตามแบบ 56-REIT1 ท้ายประกาศนี้(2) กรณีของกองทุนรวมโครงสร้างพื้นฐานที่มีผู้ถือหน่วยลงทุนทั้งหมดเป็นผู้ลงทุนรายใหญ่ ต้องมีข้อมูลตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนการเสนอขายหน่วยลงทุนของกองทุนรวมโครงสร้างพื้นฐาน โดยอนุโลม และปรับปรุงข้อมูลดังกล่าวให้เป็นปัจจุบัน(3) กรณีของทรัสต์เพื่อการลงทุนในโครงสร้างพื้นฐานที่มีผู้ถือหน่วยทรัสต์ทั้งหมดเป็นผู้ลงทุนรายใหญ่ ต้องมีข้อมูลตามแบบแสดงรายการข้อมูลการเสนอขายหน่วยทรัสต์ที่กําหนดไว้สําหรับทรัสต์ดังกล่าวตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน โดยอนุโลม และปรับปรุงข้อมูลดังกล่าวให้เป็นปัจจุบัน(4) กรณีของกองทุนรวมหรือทรัสต์ที่ไม่เข้ากรณีตาม (1) (2) และ (3) ต้องมีข้อมูลตามแบบ 56-REIT1 โดยอนุโลม ในกรณีของกองทุนรวมตามวรรคหนึ่ง (2) หรือกองทุนรวมตามวรรคหนึ่ง (4) การรับรองความถูกต้องของข้อมูลในแบบ ให้บุคคลใดบุคคลหนึ่งดังนี้เป็นผู้ลงลายมือชื่อ (1) กรรมการผู้มีอํานาจลงนามผูกพันบริษัทจัดการ(2) บุคคลที่ได้รับมอบอํานาจจากบุคคลตามวรรคสอง (1)หมวด ๔ รูปแบบและวิธีการจัดทําและจัดส่ง \_\_\_\_\_\_\_\_\_\_\_\_\_\_\_\_ ข้อ ๒๒ ภาษาที่ใช้ในการจัดทําและเปิดเผยรายงานตามภาคนี้ให้ใช้ภาษาไทยกองทุนรวมและทรัสต์อาจจัดทําและเปิดเผยรายงานตามภาคนี้เป็นภาษาอังกฤษด้วยก็ได้ โดยมีสาระสําคัญของข้อมูลไม่ต่างจากเอกสารฉบับภาษาไทยพร้อมคํารับรองความถูกต้องของข้อมูลข้อ ๒๓ รายงานที่ต้องจัดส่งต่อสํานักงานตามภาคนี้ ให้กองทุนรวมและทรัสต์จัดส่งในรูปแบบดังต่อไปนี้ ทั้งนี้ ในกรณีเป็นการส่งรายงานประจําปีให้ปฏิบัติตามข้อ 24(1) เอกสารสิ่งพิมพ์จํานวน 1 ฉบับ(2) ข้อมูลอิเล็กทรอนิกส์ตามวิธีการดังต่อไปนี้ (ก) กรณีกองทุนรวมและทรัสต์ที่มีหน่วยเป็นหลักทรัพย์จดทะเบียนในตลาดหลักทรัพย์ ให้ส่งข้อมูลดังกล่าวผ่านระบบการรับส่งข้อมูลของตลาดหลักทรัพย์ตามแนวทางที่ตลาดหลักทรัพย์กําหนด (ข) กรณีอื่นนอกจาก (ก) ให้ส่งข้อมูลดังกล่าวผ่านระบบการรับส่งข้อมูลตามแนวทางที่สํานักงานกําหนดข้อมูลที่ยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกัน และต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้งข้อ ๒๔ กองทุนรวมและทรัสต์อาจจัดทําและส่งรายงานประจําปีต่อสํานักงานและผู้ถือหน่วยในรูปเอกสารสิ่งพิมพ์หรือแผ่นบันทึกข้อมูลก็ได้ในการส่งรายงานประจําปีต่อสํานักงาน หากกองทุนรวมหรือทรัสต์ดังกล่าวมีหน่วย เป็นหลักทรัพย์จดทะเบียนในตลาดหลักทรัพย์แห่งประเทศไทย ให้กองทุนรวมหรือทรัสต์นั้นส่งรายงานประจําปีในรูปข้อมูลอิเล็กทรอนิกส์ตามวิธีการที่กําหนดในข้อ 23 วรรคหนึ่ง (2) (ก) ด้วย หากสามารถดําเนินการได้ในกรณีที่มีการส่งรายงานประจําปีในรูปข้อมูลอิเล็กทรอนิกส์เพิ่มเติม ให้กองทุนรวมและทรัสต์ปฏิบัติให้เป็นไปตามข้อ 23 วรรคสอง โดยอนุโลมอื่นๆ ๓ หลักเกณฑ์การจัดทําและเปิดเผยรายงานที่แสดงมูลค่าทรัพย์สินมูลค่าหน่วย และความคืบหน้าของการพัฒนาทรัพย์สินหลัก \_\_\_\_\_\_\_\_\_\_\_\_\_\_\_\_ข้อ ๒๕ ความในภาคนี้มิให้ใช้บังคับกับกองทุนรวมและทรัสต์ที่มีผู้ถือหน่วยทั้งหมดเป็นผู้ลงทุนรายใหญ่ข้อ ๒๖ ให้กองทุนรวมและทรัสต์จัดทําและเปิดเผยรายงานที่แสดงมูลค่าทรัพย์สินรวม มูลค่าทรัพย์สินสุทธิ และมูลค่าหน่วย ของวันสุดท้ายของแต่ละไตรมาส ซึ่งผ่านการรับรองจากผู้ดูแลผลประโยชน์หรือทรัสตี แล้วแต่กรณี ทั้งนี้ ภายใน 45 วันนับแต่วันสุดท้ายของแต่ละไตรมาสการเปิดเผยรายงานตามวรรคหนึ่ง ให้เป็นไปตามหลักเกณฑ์ดังต่อไปนี้(1) กรณีหน่วยของกองทุนรวมหรือทรัสต์เป็นหลักทรัพย์จดทะเบียนในตลาดหลักทรัพย์ ให้เปิดเผยข้อมูลดังกล่าวผ่านระบบการเปิดเผยสารสนเทศของตลาดหลักทรัพย์(2) กรณีอื่นนอกจาก (1) ให้เปิดเผยข้อมูลด้วยวิธีการใด ๆ เพื่อให้ผู้ลงทุนทราบข้อมูลดังกล่าวในช่องทางที่เหมาะสม เช่น การประกาศทางหนังสือพิมพ์ หรือการประกาศทางเว็บไซต์ เป็นต้นข้อ ๒๗ มูลค่าทรัพย์สินรวม มูลค่าทรัพย์สินสุทธิ และมูลค่าหน่วย ที่แสดงในรายงานตามข้อ 26 ต้องเป็นไปตามหลักเกณฑ์ดังต่อไปนี้(1) ใช้ราคาที่เป็นไปตามหลักเกณฑ์ในประกาศคณะกรรมการกํากับตลาดทุนหรือประกาศสํานักงานคณะกรรมการกํากับหลักทรัพย์และตลาดหลักทรัพย์ที่กําหนดเกี่ยวกับวิธีการประเมินมูลค่าทรัพย์สินของกองทุนรวมหรือทรัสต์(2) ใช้ตัวเลขทศนิยมดังนี้ (ก) มูลค่าทรัพย์สินรวมและมูลค่าทรัพย์สินสุทธิ ให้คํานวณและใช้ผลลัพธ์เป็นตัวเลขทศนิยม 2 ตําแหน่งและปัดเศษทศนิยมตามหลักสากล (ข) มูลค่าหน่วย ให้คํานวณเป็นตัวเลขทศนิยม 5 ตําแหน่งและปัดเศษทศนิยมตามหลักสากล แต่ใช้ผลลัพธ์เป็นตัวเลขทศนิยม 4 ตําแหน่ง และตัดทศนิยมตําแหน่งที่ 5 ทิ้ง ในกรณีที่มีเศษเหลือจากการปัดเศษตามวรรคหนึ่ง ให้นําเศษนั้นรวมคํานวณเข้าเป็นทรัพย์สินในกองทุนรวมหรือทรัสต์ข้อ ๒๘ ในกรณีที่กองทุนรวมหรือทรัสต์มีการลงทุนในทรัพย์สินหลักที่ยังไม่แล้วเสร็จ ให้จัดทํารายงานความคืบหน้าของการพัฒนาทรัพย์สินหลักทุกรอบระยะเวลา 6 เดือนนับแต่วันที่มีการลงทุนในทรัพย์สินหลักนั้น และส่งรายงานดังกล่าวต่อสํานักงานภายใน 30 วันนับแต่วันสุดท้ายของรอบระยะเวลา 6 เดือนนั้นรายงานความคืบหน้าตามวรรคหนึ่ง ต้องมีข้อมูลอย่างน้อยดังต่อไปนี้(1) ข้อมูลความคืบหน้าของการพัฒนาโดยเปรียบเทียบกับแผนการพัฒนา(2) ในกรณีที่ความคืบหน้าของการพัฒนาไม่เป็นไปตามแผนการพัฒนา ให้ระบุแนวทางแก้ไขและผลกระทบที่กองทุนรวมหรือทรัสต์ได้รับหรืออาจได้รับไว้ด้วยเมื่อกองทุนรวมหรือทรัสต์พัฒนาทรัพย์สินหลักจนแล้วเสร็จและพร้อมจะนําไปจัดหาผลประโยชน์ ให้จัดทําและส่งรายงานตามวรรคหนึ่งโดยระบุข้อมูลเพิ่มเติมเกี่ยวกับ การพัฒนาที่แล้วเสร็จ เช่น วันที่ก่อสร้างแล้วเสร็จ เป็นต้น และส่งรายงานดังกล่าวต่อสํานักงานภายใน 30 วันนับแต่วันที่การก่อสร้างแล้วเสร็จและพร้อมจะนําไปจัดหาผลประโยชน์อื่นๆ ๔ การสิ้นสุดหน้าที่\_\_\_\_\_\_\_\_\_\_\_\_\_\_\_\_ข้อ ๒๙ ให้กองทุนรวมและทรัสต์สิ้นสุดหน้าที่ตามประกาศนี้ เมื่อเกิดกรณีใดกรณีหนึ่งดังต่อไปนี้(1) มีการชําระบัญชีกองทุนรวมหรือทรัสต์(2) ในกรณีของทรัสต์เพื่อการลงทุนในโครงสร้างพื้นฐานที่มีผู้ถือหน่วยทรัสต์ทั้งหมดเป็นผู้ลงทุนรายใหญ่ หากทรัสต์ได้รับอนุญาตให้เสนอขายหุ้นกู้ที่ออกใหม่ต่อประชาชนเป็นการทั่วไปและเข้าลักษณะใดลักษณะหนึ่งดังนี้ ให้ทรัสต์ดังกล่าวสิ้นสุดหน้าที่เฉพาะการจัดทําและส่งรายงานที่แสดงฐานะการเงินและผลการดําเนินงานของทรัสต์ตามภาค 2 เนื่องจากการยื่นแบบแสดงรายการข้อมูลสําหรับการเสนอขายหุ้นกู้นั้น (ก) ทรัสต์มิได้เสนอขายหุ้นกู้ภายในระยะเวลาที่ระบุในหนังสือชี้ชวน หรือยกเลิกการเสนอขายหุ้นกู้ดังกล่าวตามที่ระบุในหนังสือชี้ชวน (ข) หุ้นกู้ที่เสนอขายเป็นหุ้นกู้ประเภทที่มีกําหนดระยะเวลาไถ่ถอน ซึ่งครบกําหนดไถ่ถอนแล้วข้อ ๓๐ ให้กองทุนรวมหรือทรัสต์แจ้งเหตุที่ทําให้หน้าที่จัดทําและส่งรายงานที่แสดงฐานะการเงินและผลการดําเนินงานสิ้นสุดลงตามข้อ 29 ต่อสํานักงานก่อนถึงกําหนดเวลาส่งรายงานดังกล่าว อื่นๆ ๕ อํานาจของสํานักงานในการผ่อนผันการเปิดเผยข้อมูล \_\_\_\_\_\_\_\_\_\_\_\_\_\_\_\_\_ข้อ ๓๑ ให้สํานักงานมีอํานาจผ่อนผันการเปิดเผยรายละเอียดของข้อมูลในรายงานตามที่กําหนดในประกาศนี้ได้ หากกองทุนรวมหรือทรัสต์แสดงให้สํานักงานเห็นได้ว่าข้อมูลดังกล่าวมิใช่ข้อมูลที่มีผลกระทบต่อการตัดสินใจของผู้ลงทุนอย่างมีนัยสําคัญ และมีเหตุอันควรที่จะไม่แสดงรายละเอียดของข้อมูลดังกล่าวไว้ในรายงานนั้น หรือผู้มีหน้าที่เปิดเผยข้อมูลได้ดําเนินการประการอื่นเพื่อทดแทนอย่างเพียงพอแล้วข้อ ๓๒ ในกรณีมีเหตุจําเป็นและสมควรทําให้กองทุนรวมหรือทรัสต์ไม่สามารถจัดส่งหรือเปิดเผยรายงานที่กําหนดในประกาศนี้ภายในระยะเวลาที่กําหนดในข้อ 8 ให้สํานักงาน มีอํานาจผ่อนผันการจัดส่งหรือเปิดเผยรายงานดังกล่าว หากกองทุนรวมหรือทรัสต์มีหนังสือขอผ่อนผันการจัดส่งหรือเปิดเผยรายงานดังกล่าวต่อสํานักงานก่อนวันครบระยะเวลาที่กําหนดไว้ พร้อมทั้งชี้แจงเหตุผลในการขอผ่อนผันและแจ้งกําหนดระยะเวลาที่จะจัดส่งหรือเปิดเผยรายงานนั้นในกรณีที่สํานักงานไม่ผ่อนผันให้ตามที่กองทุนรวมหรือทรัสต์ร้องขอตามวรรคหนึ่ง ความรับผิดเนื่องจากการไม่ปฏิบัติตามมาตรา 35 มาตรา 56 หรือมาตรา 117 แล้วแต่กรณี จะเริ่มตั้งแต่วันครบระยะเวลาที่กําหนดในการจัดส่งหรือเปิดเผยรายงานที่แสดงฐานะการเงินและผลการดําเนินงานตามที่กําหนดในข้อ 8ผู้มีอํานาจลงนาม - ประกาศ ณ วันที่ 19 กุมภาพันธ์ พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน